啟德河驚現怪魚嚇親居民 歌手譚權輝親眼直擊:成米幾咁長
近日有網民報告本港的啟德河出現巨型怪魚,並引來大批市民圍觀。今日歌手譚權輝亦有在現場親眼目睹該條巨型怪魚,並拍下了片段證明怪魚的確存在。他接受《香港01》訪問時表示:「啟德河出現巨型魚,好多人喺度圍觀,就喺我屋企樓下,我住啟德。啲人話唔知係咪鱘龍魚喎,目測有一個人咁長,差唔多米六。」
譚權輝續說:「平日河入面都有啲細嘅魚,間中會有啲阿伯喺度釣吓魚,但係應該係唔俾嘅。其實條河都唔係好乾淨,唔知點解會有魚,唔知係唔係其他地方啲水流引渡咗依條魚入嚟?」他對於巨型怪魚的出現感到相當疑惑,不明白為何會有這個情況,對怪魚的品種也感到好奇。
譚權輝(Adam)可算是《中年好聲音2》中的「蒼海遺珠」。譚權輝與音樂的緣份,要由他19歲時英國生活時講起。譚權輝接受《香港01》訪問時,透露自己在19歲的時候已經代表英國出戰全歐洲華人歌唱大賽,並奪得了總冠軍。有幾威水?要參加亦不是易事,首先在英國每一埠中有約100人參加比賽,之後要在全英國的「埠」中過千人之中脫穎而出,再到荷蘭與全歐洲的華人比賽,粗略估算,要成為「歐洲冠軍」也是萬裡挑一的人。